Tiedote

# Ostaja tarvitsee myyjältä valtakirjan yhtiökokoukseen

Taloyhtiön osakeluettelo on siirretty xx.xx.20xx Maanmittauslaitoksen ylläpitämään huoneistotietojärjestelmään. Osakeluettelon ylläpidosta ja omistusten rekisteröinnistä on siirron jälkeen vastannut Maanmittauslaitos. Isännöinti saa osoitteet yhtiökokouskutsun toimittamiseen sieltä.

Jos huoneiston osakkeet ovat vaihtaneet omistajaa hiljattain siirron jälkeen, voi huoneistotietojärjestelmässä olla vielä kuukausia sen jälkeen vanha omistaja, vaikka uusi omistaja olisi hakenut omistuksensa rekisteröintiä ohjeiden mukaan. Tämä johtuu Maanmittauslaitoksen käsittelyruuhkista.

Niin kauan kuin huoneistotietojärjestelmässä on vanha osakkeenomistaja, uusi omistaja tarvitsee vanhalta osakkeenomistajalta valtakirjan käyttääkseen äänioikeutta yhtiökokouksessa ja muita osakkeenomistajan oikeuksiaan.

**Vanha osakkeenomistaja, toimi näin:**

Täytä ja allekirjoita valtakirja, jolla valtuutat uuden osakkeenomistajan käyttämään osakkeenomistajan oikeuksia puolestasi. Valtakirjapohja on liitteenä.

**Uusi osakkeenomistaja, toimi näin:**

1. Toimita kauppakirja isännöintiin, jotta vastikelaskut kohdistuvat oikein ja pääset taloyhtiön viestinnän piiriin.
2. Jos et ole vielä hakenut omistuksen rekisteröintiä Maanmittauslaitokselta, tee se viimeistään 2 kuukauden kuluessa omistuksen vaihtumisesta.
3. Pyydä vanhalta osakkeenomistajalta oheisen valtakirjapohjan mukainen valtakirja, jotta voit käyttää yhtiökokouksessa äänioikeuttasi sekä muita osakkeenomistajan oikeuksiasi.

Lisätietoja löydät Maanmittauslaitoksen www.maanmittauslaitos.fi/huoneistot -sivustolta.

# Osoitteenmuutos tehtävä jatkossa Maanmittauslaitokselle

Osakeluettelon siirron yhteydessä taloyhtiö on lain mukaisesti ilmoittanut osakkaiden postiosoitteet ja mahdolliset yhtiökokouskutsua varten annetut sähköpostiosoitteet Maanmittauslaitokselle.

Taloyhtiö saa osakkaiden yhteystiedot esimerkiksi yhtiökokouskutsun toimittamiseksi Maanmittauslaitokselta. **Tämän takia on erittäin tärkeää, että ilmoitat mahdolliset yhteystietojen muutokset Maanmittauslaitokselle.**

Yhteystiedot

**VALTAKIRJA**

Täten valtuutan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tai valtuuttamansa käyttämään Asunto Oy Malliyhtiö -nimisen yhtiön yhtiökokouksissa ääni- ja puhevaltaa sekä kaikkia kyseisen yhtiön osakkeenomistajan oikeuksia puolestani.

Tämä valtakirja on voimassa 6 kuukautta.

Paikka \_\_\_\_. päivänä \_\_\_\_\_\_\_\_\_\_kuuta 202X

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimen selvennys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoneiston n:o tai osakkeiden numerot \_\_\_\_\_\_\_\_\_\_\_\_\_\_\_\_\_

Uusi omistaja tarvitsee valtakirjan, jos häntä ei ole yhtiökokouksen täsmäytyspäivään mennessä rekisteröity MML:n osakehuoneistorekisteriin.

Valtakirja tarvitaan myös aina käytettäessä muussa tilanteessa valtuutettua edustajaa sekä yhteisomistajilta esimerkiksi seuraavissa tilanteissa:

* Avo- tai aviopuolisolta, kun puolisot eivät asu yhdessä taloyhtiön huoneistossa (eikä ole tietoa siitä, että puolisolla ei ole oikeutta edustaa toista yhtiökokouksessa)
* Kuolinpesän osakkailta, kun jakamaton kuolinpesä omistajana (jos kaikki eivät ole läsnä henkilökohtaisesti)